*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_2015

Chişinău

cu privire la aprobarea modificărilor și completărilor ce se operează în Regulamentul privind restituirea accizelor, aprobat prin Hotărîrea Guvernului nr.1123 din 28.09.2006 şi abrogarea unei hotărîri de Guvern

**-------------------------------------------------------------------------------------------------------**

Guvernul HOTĂRĂŞTE:

1. Se aprobă modificările și completările ce se operează în Regulamentul privind restituirea accizelor, aprobat prin Hotărîrea Guvernului nr.1123 din 28.09.2006.
2. Se abrogă Hotărîrea Guvernului despre aprobarea Regulamentului privind modul de restituire din buget a sumelor accizelor, achitate de către agenţii economici pentru alcoolul etilic nedenaturat, procurat  în scopul utilizării în medicină nr.1583 din 10.12.2002 (Monitorul Oficial al Republicii Moldova, 2002, nr.173, art.1728).

**Prim-ministru Natalia GHERMAN**

 Contrasemnează:

Viceprim-ministru,

ministrul economiei Stephane Christophe BRIDE

 Ministrul finanţelor Anatol ARAPU

Aprobat

prin Hotărîrea Guvernului

nr.­­\_\_\_\_ din \_\_\_\_\_\_\_\_\_2015

**Modificările și completările ce se operează în Regulamentul privind restituirea accizelor, aprobat prin Hotărîrea Guvernului**

**nr.1123 din 28.09.2006**

1. Pe tot parcursul textului, abrevierea “DGMC” se substituie cu abrevierea “DGAMC”.
2. Punctul 3:

după litera a) se introduc literele a1) şi a2) cu următorul cuprins:

„a1) art.125 alin.(22) din Codul fiscal – livrarea mărfurilor de la pozițiile tarifare 271012310, 271012700 și 271019210 pentru alimentarea aeronavelor;

a2) art.125 alin.(32) din Codul fiscal – exportul mărfurilor supuse accizelor de către subiectul care desfăşoară activitate de întreprinzător şi care nu este înregistrat în calitate de subiect al impunerii cu accize, în mod independent sau în baza contractului de comision.”;

litera b) se exclude.

**3.** La punctul 5, cuvintele „Direcția Generală a Marilor Contribuabili” se înlocuiesc cu cuvintele „Direcția Generală Administrarea Marilor Contribuabili”.

**4.** La punctul 7, alineatul 3 va avea următorul cuprins:

„Executarea cererii se efectuează în termen de 45 zile din data depunerii acesteia la organul fiscal. 30 de zile din termenul dat sînt destinate efectuării controlului fiscal şi adoptarea deciziei de restituire, care include şi termenul specificat la art.216 alin.(8) din Codul fiscal, 7 zile - pentru întocmirea documentelor de plată şi transmiterea acestora spre executare Trezoreriei de Stat. Celelalte 8 zile - sînt destinate efectuării restituirii efective.”.

**5.** La punctul 71, textul „punctul 72” se înlocuiește cu textul „ pct.72 și pct.8”.

**6.** La punctul 8, cifra „16” se înlocuiește cu cifra „142”.

**7.** Punctul 11:

în alineatul unu, cuvintele „onorării obligației de repatriere a mijloacelor și” se exclud;

litera b) va avea următorul cuprins:

„b) declaraţia vamală de export sau copia acesteia, certificată de conducătorul şi de contabilul-șef ai subiectului impunerii, cu mențiunile organului vamal al Republicii Moldova care a eliberat marfa pentru export, sau extrasul din declaraţia vamală de export în format electronic, pe care a fost aplicată semnătura electronică a subiectului impozabil, eliberată de Centrul de certificare a cheilor publice al autorităților administrației publice.”;

la litera c) după cuvintele „extrasul băncii” se introduce textul „(dacă aceasta rezultă din condițiile contractului).”.

**8.** Punctul 12:

în alineatul unu, cuvintele „ , în condițiile onorării obligațiunii de repatriere a mijloacelor” şi propoziția a doua se exclud;

litera b) va avea următorul cuprins:

„b) copia declaraţiei vamale de export, certificată de conducătorul şi de contabilul-șef al mandatarului și al subiectului impunerii - mandant, cu mențiunile organului vamal al Republicii Moldova care a eliberat marfa pentru export, sau extrasul din declaraţia vamală de export în format electronic, pe care a fost aplicată semnătura electronică a subiectului impozabil, eliberată de Centrul de certificare a cheilor publice al autorităților administrației publice.”;

la litera c) și litera d) după cuvintele „extrasul bancar” se introduce textul „(dacă aceasta rezultă din condițiile contractului)” la forma gramaticală respectivă.

**9.** Punctul 13:

în alineatul unu, cuvintele „ , în condițiile onorării obligațiunii de repatriere a mijloacelor” şi propoziția a doua se exclud;

litera b) va avea următorul cuprins:

„b) declaraţia vamală de export sau copia acesteia, certificată de conducătorul şi de contabilul-șef ai comisionarului și al subiectului impunerii - comitent, cu mențiunile organului vamal al Republicii Moldova care a eliberat marfa pentru export, sau extrasul din declaraţia vamală de export în format electronic, pe care a fost aplicată semnătura electronică a subiectului impozabil, eliberată de Centrul de certificare a cheilor publice al autorităților administrației publice.”;

la litera c) și litera d) după cuvintele „extrasul bancar” se introduce textul „(dacă aceasta rezultă din condițiile contractului)” la forma gramaticală respectivă.

**10.** La punctul 14, după cifra „141” se introduce textul „şi 142”, iar cuvintele „aferente materiei prime utilizate la prelucrarea/fabricarea producţiei exportate” se înlocuiesc cu cuvintele „pentru mărfurile supuse accizelor prelucrate şi/sau fabricate pe teritoriul Republicii Moldova, ulterior utilizate pentru prelucrarea şi/sau fabricarea altor mărfuri supuse accizelor, exportate (transportate) pentru export.”.

**11.** La punctul 141, cuvintele „la mărfurile supuse accizelor, utilizate pentru prelucrarea și/sau fabricarea mărfurilor supuse accizelor” se înlocuiesc cu cuvintele „pentru mărfurile supuse accizelor prelucrate şi/sau fabricate pe teritoriul Republicii Moldova, utilizate ulterior pentru prelucrarea şi/sau fabricarea altor mărfuri supuse accizelor”, iar după cuvintele „extrasele bancare” se introduce textul (dacă aceasta rezultă din condițiile contractului).

**12.** După punctul 141 se introduce punctul 142 cu următorul cuprins:

„142. Pentru a obține restituirea accizului achitat pentru mărfurile supuse accizelor prelucrate şi/sau fabricate pe teritoriul Republicii Moldova, utilizate ulterior pentru prelucrarea şi/sau fabricarea altor mărfuri supuse accizelor destinate exportului, subiectul care desfăşoară activitate de întreprinzător şi nu este înregistrat în calitate de subiect al impunerii cu accize şi care exportă în mod independent sau în

baza contractului de comision prezintă organelor Serviciului Fiscal de Stat următoarele documente justificative:

a) contractul (copia contractului) încheiat cu partenerul străin privind livrarea mărfurilor supuse accizelor. În cazul în care livrarea pentru export a mărfurilor supuse accizelor se efectuează, conform contractului de comision, de către comisionar, comitentul prezintă organului Serviciului Fiscal de Stat contractul de comision şi contractul (copia contractului) încheiat de comisionar cu partenerul străin;

b) documentele de plată şi extrasul băncii (dacă aceasta rezultă din condiţiile contractului), care confirmă achitarea de facto către furnizor, de pe contul subiectului care desfăşoară activitate de întreprinzător şi care nu este înregistrat în calitate de subiect al impunerii cu accize (comitentul), a sumei rezultate din procurarea mărfurilor supuse accizelor prelucrate şi/sau fabricate pe teritoriul Republicii Moldova;

c) documentele de plată şi extrasul băncii (dacă aceasta rezultă din condiţiile contractului), care confirmă încasarea de facto, pe contul subiectului care desfăşoară activitate de întreprinzător şi care nu este înregistrat în calitate de subiect al impunerii cu accize, a sumei rezultate din vînzarea către partenerul străin a mărfurilor supuse accizelor prelucrate şi/sau fabricate pe teritoriul Republicii Moldova;

d) declaraţia vamală de export sau copia acesteia, certificată de conducătorul şi de contabilul-șef ai subiectului impunerii, cu mențiunile organului vamal al Republicii Moldova care a eliberat marfa pentru export, sau extrasul din declaraţia vamală de export în format electronic, pe care a fost aplicată semnătura electronică a subiectului impozabil, eliberată de Centrul de certificare a cheilor publice al autorităților administrației publice.”;

**13.** Titlul Capitolului V va avea următorul cuprins:

**„V. Determinarea sumei accizelor spre restituire în cazul livrării mărfurilor de la pozițiile tarifare 271012310, 271012700 și 271019210 pentru alimentarea aeronavelor”.**

**14.** Punctele 16 și 17 se exclud.

**15.** Punctul 18 va avea următorul cuprins:

 „**18.** De dreptul la restituirea sumelor accizelor, achitate la importul mărfurilor supuse accizelor de la pozițiile tarifare 271012310, 271012700 și 271019210, beneficiază agenții economici, indiferent de faptul dacă sînt sau nu subiecți ai impunerii cu accize, care livrează aceste mărfuri pentru alimentarea aeronavelorcivile(atît a navelor ce aparțin companiilor aeriene autohtone sau străine, cît și a celor proprii).”.

**16.** Punctul 19:

textul „16 și” se exclude;

în final se completează cu un alineat nou cu următorul cuprins:

„Suplimentar la documentele menţionate mai sus, agenţii economici menţionaţi în pct.18 prezintă IFS teritorial permisul vamal care confirmă cantitatea de combustibil cu care a fost aprovizionată aeronava civilă.”.

**17.** Punctul 20 va avea următorul cuprins:

„**20.** Sumele accizelor care urmează să fie restituite în cazul prevăzut la pct.18 ale prezentului Regulament, constituie sumele accizelor achitate la buget pentru importul mărfurilor supuse accizelor în limita cantității acestor mărfuri livrate pentru alimentarea aeronavelor în perioada fiscală pentru care se solicită restituirea.”.